ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁՆ ԱՄԱՆՈՐԻ ԵՎ ՍՈՒՐԲ ԾՆՆԴՅԱՆ ՏՈՆԵՐԻ ԱՌԹԻՎ

Սիրելի՛ հայրենակիցներ, սիրելի՛ մասիսցիներ,

Ահա և պատմություն է դառնում 2019 թվականը, որն արդյունավետ ու ձեռքբերումների տարի էր ոչ միայն մեր երկրի, այլև՝ Մասիս քաղաքի համար: Հետևողական ու համակարգված աշխատանքի արդյունքում քաղաքում իրականացվեցին համայնքային կարևորության մի շարք ծրագրեր, արձանագրվեցին լուրջ ձեռքբերումներ: Վստահ եմ, որ նույն եռանդով ու նվիրումով աշխատելու ենք նաև 2020-ին, և կյանքի են կոչվելու նոր գաղափարներ, որոնք մեր քաղաքը կդարձնեն ավելի ներկայանալի ու հարմարավետ:

Սիրելի՛ հայրենակիցներ,

Ի սրտե շնորհավորում եմ Ձեզ Ամանորի և Սուրբ Ծննդյան տոների կապակցությամբ։ Թող գալիք 2020 թվականը լինի նոր հաջողությունների ու ձեռքբերումների, տնտեսական առաջընթացի, զարգացման ու հզորացման տարի: Մաղթում եմ խաղաղություն ու բարօրություն մեր երկրին, ուժ ու տոկունություն հայ ժողովրդին, սեր, համերաշխություն ու երջանկություն բոլոր ընտանիքներին:

Տասներկուսի զարկերի հետ մեկտեղ եկե՛ք մոռանանք բոլոր հոգսերի ու դժվարությունների մասին և նոր տարի մուտք գործենք նոր հույսերով ու սպասումներով:

Աստված պահապան բոլորին։

Շնորհավոր Ամանոր և Սուրբ Ծնունդ։